proxectonos/corpus_dominio_legal_administrativo_tmp huggingface dataset:
APROBACIÓN DEFINTIVA DO 3º PAGAMENTO DA SUBVENCIÓN CONCEDIDA Á CMVMC DE MOURENTE. PLAN MONTE VIVO
ADMINISTRACIÓN LOCAL — Municipal — Pontevedra (Subvencións, 27/04/2015)

Por Decreto da Alcaldía de data 25/03/2015, prestábase aprobación definitiva ao 3º pagamento correspondente ao libramento do 20% (2º mantemento) tras a comprobación do bó estado 5 anos despois do remate da intervención inicial da axuda concedida á Comunidade de Montes Veciñais en Man Común da parroquia de Mourente, ao abeiro da convocatoria pública de subvencións aos proxectos de obra forestal destinados á prevención e defensa dos incendios forestais no ano 2007. Plan Monte Vivo, ordenando o seu pagamento a favor do solicitante da subvención. Asemade, dispoñíase que unha vez rematada a tramitación do expediente de solicitude de subvención, a concesión da subvención publicarase no taboleiro de anuncios do concello de Pontevedra, agás para aquelas para as que o seu outorgamento e contía individual sexa superior a 3.000 € que se publicarán no BOP ao abeiro do estabelecido no artigo 19 das Bases. En virtude do exposto faise pública a concesión de subvencións ás seguintes comunidades veciñais: Contra a precedente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116.1 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/99, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8.1 e 46.1 da Lei 29/98, de 13 de xullo, Reguladora da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117.2 da citada Lei 30/92, modificada pola Lei 4/99, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43.2 da Lei 30/92, modificada pola Lei 4/99, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/98, Reguladora da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. Pontevedra, 09 de abril de 2015.—O Concelleiro Responsable de Montes e Parques Forestais, Demetrio Gómez Xunqueira.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 14/2015 DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Presupostos e cadros de persoal, 11/12/2015)

Esgotado o prazo de exposición ó público do expediente de Modificación de Crédito núm.14/2015, dentro do vixente Orzamento Municipal, aprobado polo Pleno desta Corporación en sesión celebrada o día 13/11/15, cuxo importe ascende á cantidade de 176.175 euros, sen que se presentara reclamación algunha contra este, considerase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real Decreto 500/90, do 20 de abril, a que remiten respectivamente os artigos 177.2 daquela e 38.2 deste. E en cumprimento do artigo 169.3 do Real Decreto Lexislativo 2/2004 faise público o resumo por capítulos do presuposto municipal vixente, que unha vez incorporadas as modificacións operadas queda do xeito seguinte: O que se fai público para xeral coñecemento e efectos. Soutomaior, a 7 de decembro de 2015.—O Alcalde.
PREZO PÚBLICO POLA PARTICIPACIÓN NA COMPETICIÓN DEPORTIVA MUNICIPALDENOMINADA "XXII TORNEO DE FÚTBOL SALA VILA DE ARBO"
ADMINISTRACIÓN LOCAL — Municipal — Arbo (Outros documentos, notificacións e informacións públicas, 17/06/2015)

Por acordo da Xunta de Goberno Local adoptado, por delegación do Plenario, en sesión ordinaria celebrada o día 08.06.15, aprobouse o prezo público pola participación na competición deportiva municipal denominada “XXII Torneo de Fútbol Sala Vila de Arbo”, polo que en cumprimento do disposto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese a súa publicación para facelo público: Será obxecto deste prezo público a participación na competición deportiva municipal denominada “XXII Torneo de Fútbol Sala Vila de Arbo” organizada e desenvolta polo Concello de Arbo. A obriga de pagamento do prezo público establecido nace dende o momento no que se formalice a inscrición na referida competición nos termos previstos nas bases aprobadas para este torneo e se confirme a correspondente alta na competición. O pagamento do prezo público deberá efectuarse mediante ingreso no número de conta bancario que figura no formulado de inscrición no prazo de 36 horas tras a inscrición en modelo facilitado polo Concello e unha vez confirmada a alta na competición. Coa solicitude de inscrición correspondente deberá achegarse copia do xustificante de pagamento. Quedan obrigados ao pagamento dos prezos públicos regulados, as persoas e entidades que soliciten a inscrición neste torneo. Dita obriga nace no momento da solicitude de participación na actividade e extinguirase co disfrute desta. A contía do prezo publico fíxase en 75,00 € por equipo. Mediante ingreso no número de conta bancario que figura no formulario de inscrición no prazo de 36 horas tras a inscrición en modelo facilitado polo Concello e unha vez confirmada a alta na competición. No non previsto no presente texto regulador e que faga referencia á aplicación, xestión, liquidación, inspección e recadación deste prezo público, estarase ao disposto na Lei Xeral Tributaria e demais lexislación de carácter local e xeral que lles sexa de aplicación; en especial o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o Regulamento Xeral de Recadación e demais normativa concordante. Os presentes prezos públicos e o seu texto regulador entrarán en vigor o mesmo día da súa publicación no BOP.” En Arbo, a 8 de xuño de 2015.—O Alcalde, Horacio Gil Expósito.
MODIFICACION DO REGULAMENTO DO SERVIZO DE AXUDA NO FOGAR DO CONCELLO DE FORCAREI.
ADMINISTRACIÓN LOCAL — Municipal — Forcarei (Ordenanzas e Regulamentos, 06/04/2015)

O Pleno Municipal na sesión ordinaria do 19 de febreiro de 2015, acordou a modificación do Regulamento do Servizo de Axuda no Fogar do Concello de Forcarei que afectan os seguintes artigos: Art.11, 16, 17, 19 e 21. De conformidade co establecido no artigo 49 da Lei 7/1985, de 2 de abril, Reguladora das Bases de Réxime Local, o dito expediente está exposto na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxestións ou suxerencias por parte dos interesados. De non presentarse ningunha reclamación durante o período sinalado, o Regulamento considerarase definitivamente aprobado. Forcarei, 23 de marzo de 2015.—A Alcaldesa, Belén Cachafeiro Anta.
DESAFECTACIÓN VIVENDA ESCOLA MUNICIPAL
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 06/08/2015)

O Pleno da Corporación, en sesión ordinaria celebrada o día 27 de xullo de 2015, adoptou o acordo que de someter a información pública polo prazo dun mes a contar desde a publicación do presente anuncio no BOP, o expediente de desafectación da vivenda número 9 do bloque do edificio de vivendas de mestres do CEIP Xulio Camba de Vilanova de Arousa, aos efectos previstos no artigo 8.2 do Regulamento de Bens das Entidades Locais aprobado polo Real Decreto 1372/1986, do 13 de xuño. Vilanova de Arousa a 28 de xullo de 2015.—O Alcalde, Gonzalo Durán Hermida.
PUBLICACIÓN DEFINITIVA DE ORDENANZAS FISCAIS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 18/12/2015)

En cumprimento do artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo os Acordos plenarios de data 26 de outubro de 2015 de aprobación inicial da modificación das Ordenanzas Fiscais, nos seguintes termos: Modificar o texto da Ordenanza Fiscal reguladora da taxa por prestación do servizo de recollida de lixo respecto, seguintes apartados: Modificar os seguintes: Modificar o paragrafo seguinte: As industrias, talleres en xeral e concesionarios de automobiles con taller nos que o servizo de recollida estea contratado con algunha empresa especializada, aplicaranse as seguintes tarifas: que quedaría so seguintes xeito: As industrias, talleres en xeral e concesionarios de automobiles con taller nos que o servizo de recollida estea contratado con algunha empresa especializada presentara o contrato da empresa de recollida. No caso que a mesma empresa que produce os residuos os elimina ela mesma en dita empresa presentara un certificado que así o manifeste, aplicaranse as seguintes tarifas: (./.) Modificar o texto da Ordenanza Fiscal reguladora da taxa por prestación do servizo de abatecemento de auga potable, no seguinte apartado: Anulando o actual quedando da seguinte forma: Cando non sexa posible colocar o contador na beirarrúa, o solicitante deberá aboar pola distancia entre este e a conexión coa rede por metro lineal 16,00 euros. As precedentes modificacións, entrarán en vigor o mesmo día da publicación do presente edicto no Boletín Oficial da Provincia e serán de aplicación a partir do día 1 de xaneiro de 2016, permanecendo en vigor ata a súa modificación ou derogación expresas. Contra o presente acordo, conforme o artigo 19 do Real Decreto Lexislativo 2/2004, de 5 de marzo, poderase interpoñer recurso contencioso-administrativo. En Salvaterra de Miño, a 9 de decembro de 2015.—O Alcalde, Arturo Grandal Vaqueiro.
EXPOSICION PUBLICA NO CONCELLO DE O ROSAL DAS ORDENANZAS E REGULAMENTOS DA COMUNIDADE
SECCIÓN NON OFICIAL —  — Comunidad de Usuarios de Caspedro (Outros documentos, notificacións e informacións públicas, 15/04/2015)

D. ANTONIO CASTRO VICENTE, Presidente da COMUNIDADE DE AUGAS USUARIOS CASPEDRO, anuncia a exposición publica das ORDENANZAS E REGULAMENTOS de esta Comunidade, así como do seu REGULAMENTO DA XUNTA DE GOBERNO eo REGULAMENTO DO XURADO DE AUGAS; no taboleiro do Concello de O Rosal dende o 21 de Abril ao 25 de Maio do presente ano 2.015.
SUBVENCIÓNS CONCEDIDAS NO TERCEIRO TRIMESTRE DO ANO 2015, TRAMITADAS DESDE O SERVIZO DE COOPERACIÓN MUNICIPAL
ADMINISTRACIÓN LOCAL — Provincial — Deputación Provincial (Subvencións, 09/10/2015)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2015, publícanse as subvencións concedidas no terceiro trimestre do ano, tramitadas polo Servizo de Cooperación da Deputación de Pontevedra. Pontevedra, 30 de setembro de 2015.—A Presidenta.—O Secretario.
DH. A36.43408 CONCESIÓN DUN CAUDAL DE AUGA DE 0,256 L/S A ADRIÁN NOGUEIRA PORTAS, NO CONCELLO DE LALÍN (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 22/05/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 20 de abril de 2015 e como resultado do expediente incoado ó efecto, outorgóuselle a Adrián Nogueira Portas unha concesión de 8074 m3 anuais de auga que procede dun pozo situado no lugar de Pozo Negro, na parroquia de Catasós (Santiago), no concello de Lalín (Pontevedra), con destino a uso gandeiro. Número Expte.: DH. A36.43408 Santiago de Compostela, 20 de abril de 2015.—A Xefa do Servizo de Tramitación Técnico-Administrativa do Dominio Público Hidráulico, Marcin Piotr Lipinski Llavall.
EXTRACTO DOS ACORDOS ADOPTADOS POLA XUNTA DE GOBERNO LOCAL EN SESIÓN EXTRAORDINARIA E URXENTE DE 10/12/2014.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/01/2015)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 10.12.2014 Pontevedra, 10 de decembro de 2014.—O Alcalde, Miguel A. Fernández Lores
DELEGACIÓN NO CONCELLEIRO FIDEL CASTRO QUIROGA, PRESIDENCIA DO ACTO DE VODA CIVIL O DIA 15/08/2015, ÁS 13:00 NA PRAIA DE LOUREIRO.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 04/05/2015)

Por Resolución da Alcaldía de data 16 de abril de 2015, vense en delegar no concelleiro D. Fidel Castro Quiroga, a presidencia do acto de voda civil a celebrar o día 15 de agosto de 2015, ás 13.00 horas na praia de Loureiro desta Vila. O que se fai público en virutde do disposto no art.44.2 do Real Decreto Lexislativo 2568/86. Bueu, 20 de abril de 2015.—O Alcalde, Félix Juncal Novas.
SUBVENCIÓN CONCEDIDA A CARMEN QUINTEIRO MORENO PARA A EDICIÓN DO LIBRO CALIDOSCOPIO
ADMINISTRACIÓN LOCAL — Provincial — Deputación Provincial (Subvencións, 10/06/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial do ano 2015, publícase a subvención concedida durante o 2º trimestre do corrente exercicio. Pontevedra, a 28 de maio de 2015.—A Xefa de Servizo, Ana Vicente Rivas.
EXECUCIÓN DE TÍTULOS XUDICIAIS 24/2015 NOTIFICANDO A TRANSPORTES DANTESS EXPRESS S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/10/2015)

Que no procedemento ETX 24/15 deste xulgado, seguido a instancia de Lorena Patricia Mejido Cutler contra TRANSPORTES DANTESS EXPRESS S. L. sobre execución de sentenza, ditouse a seguinte resolución: Auto despachando execución e Decreto de data 14/10/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada TRANSPORTES DANTESS EXPRESS S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, catorce de outubro do dous mil quince.—O Secretario Xudicial.
APROBACIÓN DEFINITIVA ORDENANZA VIVEROS DE EMPRESAS
ADMINISTRACIÓN LOCAL — Municipal — Cambados (Ordenanzas e Regulamentos, 14/12/2015)

De conformidade co establecido no artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das facendas locais, finalizado o período de exposición pública sen presentarse reclamación ningunha, enténdese definitivamente adoptado o acordo do Pleno do Concello de data 24.09.2015, de aprobación da Ordenanza reguladora do prezo público por utilización dos servizos e instalacións do Centro de Desenvolvemento local de Cambados, publicado no Boletín Oficial da Provincia de Pontevedra o 22/10/2015, procedéndose segundo o disposto no artigo 17.4 do devandito texto legal, á publicación do acordo automaticamente elevado a definitivo. De conformidade co disposto nos artigos 127 e 41 do Real Decreto Lexislativo 2/2004, de 5 de marzo, polo que aproba o Texto Refundido da Lei Reguladora das facendas Locais, o Concello de Cambados establece os prezos públicos por utilización dos servizos e instalación do Centro de Desenvolvemento local (en adiante CDL), que se rexerán polo establecido nesta Ordenanza. É obxecto deste prezo público a utilización e aproveitamento das instalación seguintes: Estarán obrigados ao pago do presente prezo público: En todo caso, o importe destas tarifas aplicaráselles o Imposto sobre o Valor engadido correspondente de acordo coa lexislación vixente. A presente Ordenanza entrará en vigor o día da súa publicación no Boletín Oficial da Provincia, e comezará a aplicarse a partir do día da súa publicación, permanecendo en vigor ata a súa modificación ou derrogación expresa. Cambados, a 30 de novembro de 2015. A Alcaldesa, Fátima Abal Roma.
PROCEDEMENTO ORDINARIO 4321/1996, NOTIFICACIÓN A PROMOCIONES PLAYA ESPIÑO, SL.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 14/04/2015)

CÉDULA DE NOTIFICACIÓN Expediente de reposición da legalidade urbanística tramitado en execución de sentenza sobre demolición de edificacións promovidas por Promociones Playa O Espiño S. L. no lugar de Ameirós. Por resolución da alcaldía do 9 de marzo de 2015 acordouse outorgar audiencia a tódolos interesados no expediente de execución da sentenza recaída no recurso contencioso-administrativo do procedemento ordinario 4321/1996 por prazo de dez días hábiles dende o recibo da notificación desta resolución. Remitir un exemplar do citado proxecto en soporte dixital aos interesados, os cales poderán consultar nas oficinas de secretaría do Concello do Grove, emprazadas na rúa Cándido Acuña número 3 primeira planta, o proxecto orixinal, e solicitar copias en papel, previo pago das taxas correspondentes, durante o período de audiencia, se o estiman oportuno. Ao non poderse realizar a notificación persoal daquela resolución, mediante esta cédula, e ao abeiro do disposto no artigo 59,5 da Lei 30/1992, de 29 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado PROMOCIONES PLAYA ESPIÑO, S. L. a devandita resolución. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber ao interesado que o texto íntegro da resolución que se notifica encóntrase ao seu dispor nas dependencias do edificio administrativo do Concello do Grove, na rúa Cándido Acuña número 3, 1ª. planta, para a súa consulta no prazo de 10 días hábiles, que se contarán desde o día seguinte ao da publicación desta cédula no Boletín Oficial da Provincia de Pontevedra. Transcorrido o devandito prazo, a notificación entenderase producida. Contra a devandita resolución polo seu carácter de acto de trámite non cabe recurso. Non obstante poderá interporse calquera que se considere oportuno. O Grove, 26 de marzo de 2015.—O alcalde, Miguel Angel Pérez García.
SUBSTITUCIÓN DO ALCALDE NA PRIMEIRA TENENTE DE ALCALDE, MARÍA DOLORES CASTIÑEIRA ALÉN
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 09/09/2015)

Con data 13 de agosto de 2015 o Miren Alazne Venturo Ionesi ditou decreto segundo o cal,:“ Considerando que me ausentarei do meu posto durante o período comprendido entre os días 15 e 31 de agosto de 2015 (ambos inclusive), por desfrute de parte do meu período vacacional; segundo o establecido nos artigos 23.3 da Lei 7/1985, de 2 de abril, reguladora das bases do réxime local, e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, PRIMEIRO. Que me substitúa en todas as miñas funcións a Carlos Pablo Sarrou Cofiño, Dª María Dolores Castiñeira Alén durante o período comprendido entre os días 15 e 31 de agosto de 2015 (ambos inclusive), exercendo de Alcaldesa Accidental. SEGUNDA. A substitución no exercicio das miñas atribucións surtirá efecto dende o 15 de agosto de 2015 e polos días indicados no punto anterior, sen prexuízo da preceptiva publicación deste decreto no Boletín Oficial da Provincia. TERCEIRO. Dar traslado do presente acordo á sra. Primeira Tenente de Alcalde e a todos aos departamentos do Concello. Salceda de Caselas, a 26 de agosto de 2015.—Vº e pr. a Alcaldesa accidental (por substitución mediante Decreto nº 333/2015 de 13 de agosto de 2015), Eloy Vicente Mcdonnell Docheva.
EXPTE IN407A 2015/8-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA RET. LMTS LOZ 813B DE DERIVACIÓN AOS CCTT VIVENDAS MARINOS EN SOLICITADA POR UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/04/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 16 de marzo de 2015.—O xefe territorial, Ignacio Rial Santomé.
DH. W36.47396. SOLICITUDE DE AUTORIZACIÓN DE OBRAS PARA CANALIZAR GAS NO LUGAR DE O CARBALLAL.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/01/2015)

Gas Galicia SDG, S. A, con DNI A15383284 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de O Carballal e Avda. do Aeroporto, parroquia de Cabral, Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47396 As obras solicitadas consisten en traballos de ampliación de redes de gas natural mediante canalización subterránea por baixo do pavimento de 657 ml de tubaxe de P. E. de 90 e 63 mm, en zona de policía e de dominio público hidráulico do regato Cernade, cun cruzamento de 14 ml por riba do leito, polo taboleiro da ponte. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de decembro de 2014.—O Xefe da Área de Autorizacións e Concesións, Maria Bernarda Sinues Gomez Orihuela.
DH. W36.49103. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN DE OBRAS PARA INSTALACIÓN DUN VAN DE BAIXA TENSIÓN NA ZONA DE POLICÍA DO REGO DE BARRO, NO LUGAR DE TRASLAMOS PARROQUIA DE TENORIO DE COTOBADE
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 12/11/2015)

A Unión Fenosa Distrib. SA., con DNI A63222533V e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Traslamos, parroquia de Tenorio (San Pedro), Concello de Cotobade (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na instalación dun van aéreo de baixa tensión na zona de policía do rego de Barro, no lugar de traslamos, parroquia de Tenorio (Cotobade), partindo dun apoio existente, colocarase 17 tensados e 14 m pousados de condutor RZ 3x25 AL/54,6 ALM. Colocarase un novo apoio, de formigón, a uns 38 m do rego de Barro; no punto de coordenadas X:536.345 Y:4701256 (Fuso:29, Datum ETRS89) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de setembro de 2015.—O Xefe da Área de Autorizacións e Concesións, Rolf Peter Arbouch Huerva.
EXPOSICIÓN PÚBLICA DO EXPEDIENTE DE MODIFICACIÓN DE CRÉDITONº 01/15 DA DEPUTACIÓN DE PONTEVEDRA.
ADMINISTRACIÓN LOCAL — Provincial — Deputación Provincial (Presupostos e cadros de persoal, 06/03/2015)

De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, dito expediente queda exposto ó público por un período de quince días no Servizo de Contratación, Facenda e Patrimonio da Excma. Deputación Provincial de Pontevedra para os efectos do seu exame e reclamacións polos interesados. O que se fai público para xeral coñecemento e efectos. Pontevedra, a 27 de febrero de 2015.—O Presidente, Rafael Louzán Abal.—O Secretario, Carlos Cuadrado Romay.
APROBACIÓN DEFINITIVA DO ORZAMENTO MUNICIPAL DO CONCELLO DA GUARDA 2015
ADMINISTRACIÓN LOCAL — Municipal — Guarda, A (Presupostos e cadros de persoal, 13/02/2015)

Finalizado o prazo de exposición ao público do acordo da Xunta de Goberno de data 22 de decembro de 2014 de aprobación inicial do orzamento xeral do Concello da Guarda para o exercicio 2015, que comprende o do Concello da Guarda e o do Padroado Municipal Monte Santa Tegra, sen que se presentara reclamación algunha contra o mesmo, queda definitivamente aprobado conforme ao disposto nos artigos 169.1 do Texto Refundido da Lei Reguladora de Facendas Locais, 20,1 do Real Decreto 500/1190, de 20 de abril, e Disposición Adicional Decimosexta da Lei 7/1985, LRBRL, trala redación dada pola Lei 7/2013, de Racionalización e Sostenibilidade da Administración Local. En cumprimento dos artigos 169.3 do Texto Refundido da Lei Reguladora de Facendas Locais, Real Decreto Lexislativo 2/2004, e 20.3 do Real Decreto 500/90, faise público que o Orzamento Xeral ascende tanto en gastos como en ingresos á contía de 6.256.622,00 euros, correspondendo a cada capítulo as cantidades que a continuación se expresan, segundo o seguinte detalle: Consonte ao disposto no artigo 127 do Real Decreto Lexislativo 781/1986, do 18 de abril, regulador do texto refundido das disposicións legais vixentes en materia de réxime local, faise saber que os cadros de persoal, aprobados xunto co orzamento xeral, son os seguintes: A Guarda, a 30 de xaneiro de 2015.—O Alcalde, José Manuel Domínguez Freitas.
CONTRATACIÓN DE SUBMINISTRO MEDIANTE RENTING DUNHA MÁQUINA FREGADORA PARA O MERCADO DE ABASTOS
ADMINISTRACIÓN LOCAL — Municipal — Caldas de Reis (Contratos administrativos, 28/10/2015)

De conformidade coa Resolución da Alcaldía de data 16 de outubro de 2015, por medio do presente anuncio efectúase convocatoria por procedemento aberto, único criterio de adxudicación e trámite ordinario para adxudicar a SUBMINISTRACIÓN NA MODALIDADE DE RENTING DUNHA MÁQUINA FREGADORA PARA O MERCADO DE ABASTOS DO CONCELLO DE CALDAS DE REIS, conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: subministro. b) Descripción do obxeto: SUBMINISTRACIÓN NA MODALIDADE DE RENTING DUNHA MÁQUINA FREGADORA PARA O MERCADO DE ABASTOS DO CONCELLO DE CALDAS DE REIS a) Tramitación: ordinario b) Procedemento: aberto, único criterio de adxudicación. c) Criterios de valoración: Os establecidos na cláusula 8ª do prego administrativo. a) O importe do presente contrato ascende á contía de 10.088,16 euros, ao que se engadirá o Imposto sobre o Valor Engadido por valor de 2.118,51 euros, o que supón un total de 12.206,67 euros. Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 6ª do Prego administrativo. Data límite de presentación: QUINCE DÍAS naturais contados a partir do día seguinte ó da publicación do anuncio de licitación no Boletín Oficial da Provincia de Pontevedra. a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil seguinte (non sábado) tras a finalización do prazo de presentación das ofertas. En Caldas de Reis, a 16 de outubro de 2015.—O Alcalde, Juan Manuel Rey Rey.
CONSTITUCIÓN DE GRUPOS MUNICIPAIS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 03/09/2015)

Faise publico para xeral coñecemento que o Pleno da Corporación Municipal de Cambados, en sesión celebrada o día 30.06.2015, acordou darse por enterado da constitución dos seguintes Grupos Municipais e designación de Portavoces: Así mesmo designan como Portavoces a: Cambados, a 3 de agosto de 2015.—A Alcaldesa, Fátima Abal Roma.
CORRECCIÓN DE ERROS. APROBACIÓN DEFINITIVA DO PLAN ESPECIAL DE PROTECCIÓN E ACONDICIONAMENTO DO MONTE DA MINA (EXPTE.13677/411)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/05/2015)

Advertido erro no anuncio publicado no Boletín Oficial da Provincia de Pontevedra núm.77, do 24 de abril de 2015, compre realizar a oportuna corrección: No artigo 2.2.4 onde di: “.” debe dicir: “.” Vigo, a 5 de maio de 2015.—A Vicepresidenta da Xerencia Municipal de Urbanismo (Resolución 08.02.2013), María del Carmen Silva Rego.
IN407A 2015/77-4, SOCIEDAD ELECTRICISTA DE TUI, S. A., SOLICITUDE AUTORIZACIÓN INSTRALACIÓNS ELÉCTRICAS NO LUGAR DE A TELLEIRA, CALDELAS, TUI.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/05/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 11 de maio de 2015.—O xefe territorial, Ignacio Rial Santomé.
MODIFICACIÓN DA RELACIÓN DE POSTOS DE TRABALLO DO ANO 2015
ADMINISTRACIÓN LOCAL — Municipal — Pontevedra (Presupostos e cadros de persoal, 01/10/2015)

En cumprimento dos puntos 3 e 4 do acordo da Xunta de Goberno Local do 27/07/2015 de modificación da relación de postos de traballo do Concello de Pontevedra, no que se refire as funcións da oficina técnica de medio ambiente, infraestruturas, enxeñería e servizos da oficina de medio ambiente natural, considérase aprobada definitivamente a citada modificación ao non presentarse reclamacións, suxestión nin alegacións e publícase integramente o seu texto no Boletín Oficial da Provincia, nos termos que se expoñen a continuación: “(.) Configuración: Órgano de asistencia e asesoramento con rango orgánico de Oficina Técnica. Funcións: a) Redes de servizos e infraestrutura urbana: b) Actividades e Protección do Medio Ambiente; c) Tráfico e seguridade cidadán: Configuración: Unidade de asistencia con tipoloxía de oficina técnica. Funcións: (.)” Contra estes acordos, que poñen fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 17 setembro de 2015.—O Concelleiro de Goberno Responsable da Área de Persoal, Réxime Interior e Patrimonio, Vicente García Legísima.
SUBVENCIÓNS CONCEDIDAS TRAMITADAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións, 04/12/2015)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2015, publícase relación de subvencións concedidas, tramitadas polo Servizo de Cooperación da Deputación de Pontevedra. Pontevedra, 30 de novembro de 2015.—A Presidenta.—O Secretario.
PAGAMENTO DO PREZO XUSTO POR IMPOSICIÓN DE SERVIDUMBRES DE PASO PARA INSTALACIÓNS ELÉCTRICAS LMT CT RBT A CONTIÑA, NOTIFICACIÓN A RAMON MEJUTO VILA E 18 MAIS.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 17/04/2015)

O Xurado de Expropiación de Galicia notificou aos interesados, á empresa beneficiaria da expropiación e a este departamento territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 28 de xullo de 2015, ás 11 horas, na casa do concello de Vila de Cruces cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao Alcalde do concello de Vila de Cruces para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 24 de marzo de 2015.—Xefe territorial, Pietat Luis Avelino Quintales Velarte.
DH. W36.47759. SOLICITUDE DO CONCELLO DE BAIONA PARA AUTORIZACIÓN DE OBRAS PARA MELLORA CAMIÑOS PORTELOS E OUTEIRO NO LUGAR DE BAREDO E MORGADE PARROQUIA DE BAREDO, BAIONA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/04/2015)

Traballos correspondentes ao proxecto de mellora de camiños de titularidade municipal mediante 1.084 ml de corte de pavimento, 1.084 m2 de demolición de pavimento ou cuneta, 195,98 m3 de excavación para cunetas e formigonado de 857 ml de cunetas e 340 ml de salvacunetas, no camiño de Portelos, parroquia de Baredo e no camiño de Outeiro, parroquia de Morade, en zona de policía dos regatos da Fonte dos Eidos, tres Regueiras e do río Guillade, no Concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de febreiro de 2015.—O xefe da Área de Autorizacións e Concesións, Graciela Elizabeth Coronatti Icaza.
CORRECCIÓN DE ERROS NAS BASES DE SELECCIÓN DE PERSOAL "OFICIAL DE OBRAS E SERVICIOS".
ADMINISTRACIÓN LOCAL — Municipal — Illa de Arousa, A (Persoal, oposicións, 16/01/2015)

Advertido erro no anuncio publicado no BOP nº 247 de 23 de decembro de 2014, en relación ca aprobación das Bases reguladoras do convocatoria do proceso selectivo para a cobertura, polo sistema de concurso-oposición e promoción interna, de unha praza vacante na plantilla de persoal funcionario, ca denominación de oficial de obras e servizos, insértase o presente para sinalar que o primeiro parágrafo debe dicir: “A Xunta de Goberno Local deste Concello, en sesión celebrada en data 04 de decembro de 2014 acordou aprobar as bases reguladoras da convocatoria para a cobertura, con carácter definitivo, de unha praza vacante na plantilla de persoal funcionario, ca denominación de oficial de obras e servizos, polo sistema de concurso-oposición e quenda de promoción interna, o que en cumprimento do disposto no artigo 6 do RD 896/1991, de 07 de xuño, faise público, ós efectos procedentes.” Na Illa de Arousa, a 30 de decembro de 2014.—O Alcalde, José Manuel Vázquez Vázquez
LICITACIÓN DA OBRA "DIVERSAS ACTUACIÓNS NA COMANDANCIA DA GARDA CIVIL DE PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 04/09/2015)

Mediante Resolución Presidencial con número de rexistro 2015021365 aprobouse o expediente de contratación do devandito anuncio, coas seguintes especificacións: Criterios non avaliables mediante fórmulas (sobre B) Os criterios non avaliables mediante fórmulas contarán cun máximo de 45 puntos, de conformidade cos seguintes criterios: Criterios avaliables mediante fórmulas (sobre C) Os criterios avaliables mediante fórmulas contarán cun máximo de 55 puntos, de conformidade cos seguintes criterios: O orzamento de licitación é de: Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 28 de agosto de 2015.—A Presidenta.—O Secretario.
DH. W36.50505. SOLICITUDE DE UNIÓN FENOSA DISTRIBUCIÓN DE AUTORIZACIÓN OBRAS PARA TRABALLOS DE MANTEMENTO LAT 66 KV PADRÓN-TIBO, NO CONCELLO DE CALDAS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 06/11/2015)

As obras solicitadas consisten na substitución de apoio de liña de AT, eliminando o apoio existente a 20 m da beira esquerda e colocación dun novo a 40 m na marxe dereita con maior altura, e mantemento na liña L66mKV TC Padrón-Tibo, en Caldas de Reis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 06 de outubro de 2015.—O xefe da Área de Autorizacións e Concesións, Nicolas Ignacio El Haddaji Ortiz de Zarate.
DICTAMEN CONTA XERAL 2014
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 29/09/2015)

A Comisión Informativa de Economía e Facenda e Especial de Contas do Concello de A Illa de Arousa, en sesión celebrada en data 11 de xuño de 2014, dictaminou favorablemente a aprobación da Cuenta Xeral do Concello e da Fundación Deportiva Municipal do exercicio de 2013, previamente rendida polo seu Presidente, polo que en cumprimento do disposto no Texto Refundido da Lei reguladora das Facendas Locais, exponse ó público por un período de quince días, durante os cales e oito mais os interesados poderán presentar reclamacións, reparos ou observacións. Na Illa de Arousa, a 13 de xuño de 2014.—O Alcalde, Carlos Iglesias Cores.
ABANDONO DO VEHÍCULO 7624DSF NA VÍA PÚBLICA, A NOME DE TRANSPORTES Y MUDANZAS GUAJE, SL.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/03/2015)

De acordo co disposto nos artigos 59.5 e 60 da Lei 30/1992, de Réxime Xurídico das Administracións Públicas e d o Procedemento Administrativo Común, e despois de ser intentada notificación individual sen que fose posible practicala, faise público o seguinte: O Concello de PONTEAREAS comezou a incoación de expediente sobre abandono de vehículo, fundamentándose no tempo de permanencia estacionado na vía pública e no estado de conservación deste, de acordo co establecido no artigo 86.1 b) do Real Decreto Lexislativo 339/1990, do 2 de marzo, polo que se aproba o texto articulado da Lei de Tráfico, Circulación de Vehículos a Motor e Seguridade Vial, e intentar a súa notificación aos que figuran como propietarios na base de datos da Xefatura Provincial de Tráfico, e que se relacionan a continuación, procédese a notificar mediante edicto a seguinte relación. Para que non se continúe coa tramitación do expediente deberá achegar, no prazo de quince días dende a súa publicación no Boletín Oficial da Provincia de Pontevedra, fotocopia dos seguintes documentos: permiso de circulación, tarxeta de inspección técnica con ITV pasada, seguro obrigatorio ao corrente de pagamento e último recibo pagado do imposto de vehículos de tracción mecánica. No suposto de non dar cumprimento ao disposto no apartado precedente, ao abeiro do disposto no artigo 86.1. b) do R. D. Lei.339/1990, do 2 de marzo, polo que se aprobou o texto articulado da lei de tráfico, circulación de vehículos a motor e seguridade vial, os interesados dispoñen dun prazo de un mes, contado a partires do día seguinte ao da publicación deste anuncio, para proceder á retirada dos seus vehículos da vía pública ou ás súas entregas nun centro autorizado de tratamento ou instalación de recepción regulado no Real Decreto 1383/2002, de 20 de decembro, sobre xestión de vehículos ao final da súa vida útil. Advírtese aos titulares dos vehículos que pasado o prazo indicado no apartado precedente sen dar cumprimento ao requirido, a Administración Municipal procederá ao traslado dos vehículos a un centro autorizado dándolles o tratamento de residuos sólidos urbanos de acordo coa normativa ambiental vixente. Asem ade, unha vez teña sido declarado abandonado o vehículo na vía pública, esta administración adoptará as medidas sancionadoras previstas na Lei 10/2008, do 3 de novembro, de residuos de Galicia podendo ser sancionados con multa de 603 a 31.000 euros, de conformidade cos artigos 62 b) e 65.2 a) da citada Lei. Faise público para coñecemento dos interesados, advertíndolles que os expedientes obran nas dependencias municipais da Policía Local de Ponteareas, sito en Rúa dás Pombas, s/n 36860 – Ponteareas En Ponteareas, a 18 de febreiro do 2015.—O Alcalde, Salvador González Solla.
APROBACIÓN INICIAL DA MODIFICACIÓN ORZAMENTARIA 02/2015: MEDIANTE CRÉDITO EXTRAORDINARIO E SUPLEMENTO DE CRÉDITO CON CARGO A BAIXA POR ANULACIÓN.
ADMINISTRACIÓN LOCAL — Municipal — Salceda de Caselas (Presupostos e cadros de persoal, 04/02/2015)

En data de 27 de xaneiro de 2015 o Pleno do Concello de Salceda de Caselas acordou a aprobación inicial da modificación orzamentaria nº 2/2015 mediante crédito extraordinario e suplemento de crédito con cargo a baixa por anulación. En cumprimento do disposto no artigo 169.1, por remisión do 177.2, do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, sométese o expediente á exposición pública durante o prazo de quince días hábiles, contados dende o día seguinte ao da inserción deste anuncio no Boletín Oficial da Provincia de Pontevedra, para que os interesados poidan examinar o expediente no Departamento de Intervención do Concello e presentar as alegacións ou reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo, que será insertado no BOP da provincia de Pontevedra e no taboleiro de anuncios do Concello. Salceda de Caselas, 28 de xaneiro de 2015.—O Alcalde, Marcos David Besada Pérez.